ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1998 περί αναγνωρίσεως της εταιρείας «Hellenic Register of Shipping» δυνάμει της οδηγίας 94/57/ΕΚ του Συμβουλίου (Το κείμενο στην ελληνική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/295/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα των οργανισμών επιθεώρησης και εξέτασης πλοίων και των συναφών δραστηριοτήτων των ναυτικών αρχών (1), και ιδίως το άρθρο 4 παράγραφος 3, Εκτιμώντας: ότι, δυνάμει του άρθρου 4 παράγραφος 3 της οδηγίας 94/57/ΕΚ, τα κράτη μέλη έχουν τη δυνατότητα να υποβάλλουν στην Επιτροπή αίτηση για τριετή αναγνώριση οργανισμών οι οποίοι πληρούν όλα τα κριτήρια του παραρτήματος πλην εκείνων που περιγράφονται στα σημεία 2 και 3 του τμήματος «Γενικά» του παραρτήματος 7 ότι η Επιτροπή έχει επαληθεύσει ότι η εταιρεία Hellenic Register of Shipping, η οποία είχε προηγουμένως κοινοποιηθεί βάσει του άρθρου 4 παράγραφος 2 της οδηγίας του Συμβουλίου 94/57/ΕΚ, ανταποκρίνεται σε όλα τα κριτήρια του παραρτήματος της προαναφερόμενης οδηγίας πλην εκείνων που περιγράφονται στα σημεία 2 και 3 του τμήματος «Γενικά» του παραρτήματος 7 ότι οι ελληνικές αρχές έχουν υποβάλει αίτηση προσαρμογής της αναγνώρισης της εταιρείας Hellenic Register of Shipping δυνάμει του άρθρου 4 παράγραφος 3 της προαναφερόμενης οδηγίας 7 ότι οι διατάξεις της παρούσας απόφασης είναι σύμφωνες με τη γνώμη της επιτροπής του άρθρου 7 της οδηγίας 94/57/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η εταιρεία Hellenic Register of Shipping αναγνωρίζεται δυνάμει του άρθρου 4 παράγραφος 3 της οδηγίας 94/57/ΕΚ για χρονικό διάστημα τριών ετών αρχής γενομένης από 22 Απριλίου 1998. Άρθρο 2 Οι συνέπειες της αναγνώρισης περιορίζονται στην Ελλάδα. Άρθρο 3 Η παρούσα απόφαση απευθύνεται στην Ελληνική Δημοκρατία. Βρυξέλλες, 22 Απριλίου 1998.

[Source: multi_eurlex | Tokens: 1729]